У вочы адразу кінулася розніца падыходаў: тамтэйшыя ВНУ выпускаюць вузкаарыентаваных спецыялістаў, якія на ўсіх этапах адукацыі атрымліваюць найперш не тэарэтычныя веды, а канкрэтныя навыкі. Напрыклад, будучы мастак па святле на працягу вучобы засвойвае розныя нюансы асвятлення. Для яго заўсёды адчынены дзверы лабараторый з масай асвятляльных прыбораў. Ты можаш паставіць у цэнтр пакою нейкі аб’ект і даследаваць, якога эфекту магчыма дасягнуць пры падсветцы з таго ці іншага боку.